ვლადიმირიშ ოლქი

ვლადიმირიშ ოლქი (რუს. Влади́мирская о́бласть) — რუსეთიშ ფედერაციაშ სუბიექტი (ოლქი), ნამუთ ცენტრალურ ფედერალური ოკრუგიშ აკოდგინალუაშა მიშურს.

 ვლადიმირიშ ოლქი მოსკოვიშ, იაროსლავლიშ, რიაზანიშ დო ნიჟნი-ნოვგოროდიშ ოლქეფს უხურგანს.
 ფართობი — 29 084 კმ²
 მახორობა — 1 358 538 ადამიერი (2020 წანაშ მუნაჩემეფით)
 ოლქიშ ადმინისტრაციული ცენტრი — ნოღა ვლადიმირი, მოსკოვშახ მეძჷ 190 კმ.
 ოლქიქ გიჭყჷ 1944 წანაშ 14 მარაშინათუთას.

 გეოგრაფია 
ვლადიმირიშ ოლქი რუსეთიშ ევროპულ ნორთის იდვალუაფჷ, ვოლგა-ოკაშ შქაწყარმალონაშ ობჟათეშე იდვალუაფჷ. ოლქიშ სიგჷრძა ოორუეშე ბჟადალშა — 170 კმ, ბჟადალშე ბჟაეილშა — 280 კმ.

 კლიმატი 
ოლქიშ ჰეერი ზჷმიერო კონტინენტური რე, 0 °C-იშ გიმე ტემერატურაშ დღა-სერიშ ხანგჷრძალა 137 დღა რე, ოშქაშე წანმოწანური ტემპერატურა 5 °C რე (სტანდარტული ჩილათა 12 °C), ღურთუთაშ ოშქაშე ტემპერატურა −13 °C, კვირკვეში — +19 °C, თირიშ ოშქაშე სისქა 40 მმ რე (მეხოლაფირო 144 დღას ძჷ). ნოლექეფიშ ოშქაშე წანმოწანური მუდანობა 420—740 მმ რე, ვეგეტაციური პერიოდიშ ხანგჷრძალა 160-180 დღა რე.

 რეგიონიშ ისტორია 
მეგორაფილი რე ადამიერიშ დგიმი - "სინგირი" - ჟილენი პალეოლითიშ ბორჯიშე (დოხოლ. 25 ვითოში წანაშ კინოხ ჩქინ ერაშახ). მურომიშ არქეოლოგიური გონთხორუეფით თე დიხეფიშ ფინო-უგორული ნოგორი იდასურებჷ. შქა ოშწანირეფშე თე ტერიტორიეფს უკვე რუსეფი იკენა.

 მახორობა 
 მახორობა — 1 358 538 ადამიერი (2020), (1 449 500  ადამიერი, ღურთუთა 2008; 1472,6 — 2006; 1487,2 — 2005)
 მახორობაშ მეჭედალა: 49,8 ადამ./კმ² (ღურთუთა 2008)
 ნოღაშ მახორობაშ თია: 77,8 % (ღურთუთა 2008) (77,5 % — (2006) 78,5 % — (2005))

ერუანობა მახორობა 2002 წანა, ვთშ. (* )რუსეფი 1443,9უკრაინალეფი 16,8თათარეფი 8,7ბელარუსეფი 5,7სომეხეფი 5,0მორდვალეფი 3,6აზერბაიჯანალეფი 3,1ჩუვაშეფი 2,3ჩაჩანეფი 2,3მოლდავარეფი 2,1გერმანალეფი 1,4ქორთუეფი 1,0მარიალეფი 1,0 მოჩამილი ერუანებეფიშ მუდანობა 1000 ადამიერშე უმოსი რე 

რესურსეფი ინტერნეტის
 ვლადიმირიშ ოლქიშ ოფიციალური ვებ-ხასჷლა 
 Официальный сервер города Владимира и Владимирской области 
 Памятники архитектуры Владимирской области
 Владимирская область в справочнике-каталоге «Вся Россия» 
 Законодательное Собрание Владимирской области 
 Узкоколейные железные дороги Владимирской области на «Сайте о железной дороге» Сергея Болашенко

კატეგორია:რუსეთიშ ფედერაციაშ ოლქეფი